Document ID: 31999R1636

Komisijas Regula (EK) Nr. 1636/1999
(1999. gada 25. jūlijs)
par jaunu izmantošanai dzīvnieku barībā paredzētu piedevu izmantojumu apstiprināšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 1411/1999 [2], un jo īpaši tās 3. un 9.j pantu;
(1) tā kā Direktīvā 70/524/EEK paredzēts, ka jaunas piedevas vai piedevu izmantojumus var apstiprināt, ņemot vērā jaunākās zinātnes un tehnikas atziņas;
(2) tā kā ar Padomes 1993. gada 14. decembra Direktīvā 93/113/EK par fermentu, mikroorganismu un to preparātu izmantošanu dzīvnieku uzturā un to tirdzniecību [3], kurā jaunākie grozījumi izdarīti ar Direktīvu 97/40/EK [4], atkāpjoties no Direktīvas 70/524/EEK, paredzēts, ka dalībvalstis pagaidām var izmantot un realizēt fermentus, mikroorganismus un to preparātus;
(3) tā kā jaunas piedevas vai piedevu izmantojumus provizoriski var apstiprināt, ja pieļautajā līmenī iekļautas dzīvnieku barībā, tās nekaitē ne cilvēku vai dzīvnieku veselībai, ne videi, ja tās nekaitē patērētājiem, izmainot dzīvnieku izcelsmes produktu īpašības, un ja šo piedevu klātbūtni dzīvnieku barībā var kontrolēt un var pieņemt, ka, ņemot vērā pieejamos rezultātus, tās labvēlīgi ietekmē dzīvnieku barības vai dzīvnieku izcelsmes produktu īpašības tad, ja tās iekļauj šādā dzīvnieku barībā;
(4) tā kā noteikumi Padomes 1989. gada 12. jūnija Direktīvā 89/391/EEK [5] par tādu pasākumu ieviešanu, kas paredzēti tam, lai uzlabotu darba drošību un darbinieku veselības aizsardzību darbavietās, un tai atbilstošās atsevišķās direktīvās, jo īpaši Padomes 1990. gada 26. novembra Direktīvā 90/679/EEK par darbinieku aizsardzību pret riskiem, ko rada darbs ar bioloģiskiem aģentiem [6], kurā jaunākie grozījumi izdarīti ar Direktīvu 97/65/EK [7], ir pilnā mērā piemērojami piedevu izmantojumam un darbībām, ko darbinieki veic ar izmantošanai dzīvnieku barībā paredzētām piedevām;
(5) tā kā, pārbaudot dokumentāciju, ko dalībvalstis iesniegušas saskaņā ar Direktīvas 93/113/EK 3. pantu, konstatēts, ka provizoriski var apstiprināt dažus fermentu un mikroorganismu preparātus;
(6) tā kā Dzīvnieku ēdināšanas zinātniskā komiteja sniegusi labvēlīgu atzinumu par šo preparātu nekaitīgumu;
(7) tā kā šajā direktīvā paredzētie pasākumi saskan ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikumā uzskaitītos "fermentu" grupas preparātus saskaņā ar Direktīvu 70/524/EEK var apstiprināt par dzīvnieku barības piedevām, kas dzīvnieku barībā izmantojamas atbilstīgi minētā pielikuma nosacījumiem.
2. pants
Šīs regulas II pielikumā uzskaitītos "mikroorganismu" grupas preparātus saskaņā ar Direktīvu 70/524/EEK var apstiprināt par dzīvnieku barības piedevām, kas dzīvnieku barībā izmantojamas atbilstīgi minētā pielikuma nosacījumiem.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 26. jūlijā

Labels: 3
9
17
6